Place Bellecour

La Belakorto-Placo (france Place Bellecour) estas la plej granda placo de Liono, kaj la tria plej granda de Francio. Ĝi mezuras 310 m x 200 m. Ĝi estas ankaŭ la plej granda piedirantejo de Eŭropo: la nuraj aŭtovojoj de la placo lokiĝas ĉirkaŭ ĝi. Ĝi troviĝas en la 2-a arondismento de Liono, inter la Saono kaj la Rodano, apud la kvartalo Vieux Lyon. Sub la placo estas metrostacio de la linioj A kaj D. Bellecour estas la plej uzata metrostacio de Liono. El la Belakorto-Placo eliras la du ĉefaj piedirantstrategoj de la Liona duoninsulo: la Respubliko-Strato (fr.: Rue de la République), kiu kondukas al la urbodomo, kaj la strato Victor Hugo (fr.: Rue Victor-Hugo), kiu direktiĝas al Perrache. Centre de la placo, troviĝas ĉevala statuo de Ludoviko la 14-a, reĝo de Francio.